****

**ŽUPANIJSKA SKUPŠTINA**

**KLASA: 230-01/14-01/97**

**URBROJ: 2198/1-02-18-12**

**Zadar, 5. listopada 2018. godine**

Na temelju članka 10. stavak 2. Zakona o savjetima mladih („Narodne novine“ broj 41/14), odredbe članka 6. Odluke o osnivanju Savjeta mladih Zadarske županije („Službeni glasnik Zadarske županije“ broj 19/14), Odluke o izmjeni i dopuni Odluke o osnivanju Savjeta mladih Zadarske županije („Službeni glasnik Zadarske županije“ broj 16/18), Županijska skupština Zadarske županije objavljuje

**J A V N I P O Z I V**

**za isticanje kandidatura za**

**članove Savjeta mladih Zadarske županije i njihovih zamjenika**

**1.** Pokreće se postupak izbora članova Savjeta mladih Zadarske županije i njihovih zamjenika.

Savjet mladih Zadarske županije je osnovan kao savjetodavno tijelo Zadarske županije koje promiče i zagovara prava, potrebe i interese mladih na područnoj (regionalnoj) razini.

**2**. Savjet mladih Zadarske županije broji 11 članova, članove i zamjenike članova Savjeta mladih bira Skupština Zadarske županije, na vrijeme od tri (3) godine.

U Savjet mladih Zadarske županije mogu biti birane osobe s prebivalištem ili boravištem na području Zadarske županije, u dobi od navršenih (petnaest) 15 do navršenih (trideset) 30 godina života.

**3.** Kandidate za članove Savjeta mladih i njihove zamjenike predlažu udruge koje su sukladno svojem statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizacija u Zadarskoj županiji (OBRAZAC:SMZŽ-1) i neformalne skupine mladih (OBRAZAC SMZŽ-2)

Kada je predlagatelj kandidature neformalna skupina mladih, (OBRAZAC:SMZŽ-2) ona mora biti skupina od najmanje 50 mladih, pri čemu prilikom predlaganja kandidata neformalna skupina mladih mora dostaviti popis mladih s prebivalištem na području Zadarske županije.

**4.** Prijedlozi kandidata za članove Savjeta mladih Zadarske županije i njihovih zamjenika

podnose se u pisanom obliku i na posebnom (obrascu SMZŽ-1 i SMZŽ-2) koji se nalazi na mrežnim stranicama Zadarske županije, [www.zadarska-zupanija.hr](http://www.zadarska-zupanija.hr), a mogu se preuzeti i u pisarnici Zadarske županije).

Prijedlozi kandidata obvezno sadrže sljedeće podatke:

-naziv i sjedište ovlaštenog predlagatelja

-ime i prezime, datum i godina rođenja te adresu prebivališta ili boravišta kandidata za

članove savjeta mladih i njegova zamjenika

-obrazloženje kandidature

-životopis kandidata

Prijedlog mora biti potpisan od strane ovlaštene osobe predlagatelja i ovjeren pečatom, a kod neformalne skupine mladih prijedlog mora biti potpisan od strane prva tri (3) predlagatelja.

Kada je predlagatelj kandidature za člana savjeta mladih i njegovog zamjenika neformalna skupina mladih kandidatura mora, osim podataka o kandidatu, sadržavati i podatke o svim predlagateljima (ime, prezime, datum i godina rođenja, adresu prebivališta ili boravišta i potpis).

**5.** Predlagatelj je dužan uz prijedlog priložiti dokumentaciju iz koje je vidljivo da kandidati

ispunjavaju formalne uvjete iz točke 2. i 3. ovog poziva:

- (presliku osobne iskaznice ili uvjerenje Policijske uprave Zadar o prebivalištu ili boravištu kandidata.

- izvadak iz odgovarajućeg registra (prihvaća se i elektronička isprava) iz kojeg je vidljivo da je predlagatelj ciljno i prema djelatnostima opredijeljen za rad s mladima i za mlade).

**6**. Nepravovremeni i nepotpuni prijedlozi neće se uzeti u razmatranje.

**(Pod** **nepotpunim prijedlozima** podrazumijevaju se **prijedlozi koji uz kandidaturu za člana savjeta mladih ne sadrže i kandidaturu za njegovog zamjenika kao ni odgovarajuću dokumentaciju).**

**7. Rok za podnošenje prijava je 30 dana od dana objave Javnog poziva na mrežnim stranicama Zadarske županije i u sredstvu javnog priopćavanja.**

**8. Obrasci za podnošenje prijedloga kandidata za članove i zamjenike članova Savjeta mladih Zadarske županije, mogu se preuzeti na mrežnoj stranici Zadarske županije** [**www.zadarska-zupanija.hr**](http://www.zadarska-zupanija.hr)**, ili u pisarnici Zadarske županije.**

**POSTUPAK IZBORA**

Nakon zaprimanja kandidatura za članove i zamjenike članova Savjeta mladih, Odbor za zdravstvo i socijalnu skrb Županijske skupštine Zadarske županije (u daljnjem tekstu: Odbor) obavlja provjeru formalnih uvjeta prijavljenih kandidata te u roku od 15 dana od isteka roka za podnošenje prijava, sastavlja izvješće o provjeri formalnih uvjeta te utvrđuje popis važećih kandidatura.

Izvješće o provjeri formalnih uvjeta i popis važećih kandidatura dostavlja se Županijskoj skupštini Zadarske županije te se objavljuju na mrežnim stranicama Zadarske županije.

Županijska skupština na prvoj sjednici nakon objave popisa važećih kandidatura, raspravlja o Izvješću o provjeri formalnih uvjeta i s popisa važećih kandidatura za članove i zamjenike članova Savjeta mladih, tajnim glasovanjem bira članove i zamjenike članova Savjeta mladih.

Glasovanje se obavlja na glasačkim listićima ovjerenim pečatom Županijske skupštine.

Glasovanje se obavlja zaokruživanjem broja ispred jedanaest(11) kandidata na listiću koliko po odluci o osnivanju Savjeta mladih ima članova Savjeta mladih.

U slučaju da nije moguće izabrati Savjet mladih zbog dva ili više kandidata s jednakim brojem glasova, glasovanje se ponavljaza izbor kandidata do punog broja članova Savjeta mladih, između onih kandidata koji u prvom krugu nisu izabrani jer su imali jednak broj glasova.

Glasovanje se ponavlja dok se ne izaberu svi članovi Savjeta mladih.

Rezultati izbora za članove i zamjenike članova Savjeta mladih objavljuju se na mrežnoj stranici Zadarske županije i u sredstvu javnog priopćavanja.

**Prijedlozi kandidatura za članove Savjeta mladih Zadarske županije i njihove zamjenike dostavljaju se do 5. studenog 2018. godine na adresu:**

**ZADARSKA ŽUPANIJA**

**ŽUPANIJSKA SKUPŠTINA**

**ODBOR ZA ZDRAVSTVO I SOCIJALNU SKRB**

**ZADAR**

**Božidara Petranovića 8, s naznakom**

**„Prijedlog kandidata za izbor članova Savjeta mladih Zadarske županije i njihovih**

**zamjenika“**

**NE OTVARATI**